შეხვედრა შვეიცარიელ ქართველოლოგთან, პიანისტთან და ეთნომუსიკოლოგთან, ილიაუნის საპატიო დოქტორთან, თომას ჰოიზერმანთან
2016-05-04 19:00 (Asia/Dubai)
4 მაისს, ოთხშაბათს, 19:00 საათზე, ილიას სახელმწიფო უნივერსიტეტის თეატრის ფოიეში, ილიაუნის მუსიკის ცენტრის ინიციატივით, გაიმართება შეხვედრა შვეიცარიელ ქართველოლოგთან, ილიას სახელმწიფო უნივერსიტეტის საპატიო დოქტორთან, თომას ჰოიზერმანთან.
შეხვედრის თემაა: ტრადიციულ და კლასიკურ მუსიკასთან დაკავშირებული ქართულ-შვეიცარიული პროექტები.
შეხვედრას გაუძღვება ეთნომუსიკოლოგი, ილიას სახელმწიფო უნივერსიტეტის პროფესორი, ნინო მახარაძე. საკონცერტო ნაწილში მონაწილეობას მიიღებენ: თომას ჰოიზერმანი და ილიას სახელმწიფო უნივერსიტეტის მუსიკის ცენტრის სტუდენტები.
თომას ჰოიზერმანის შესახებ დამატებითი ინფორმაცია იხილეთ ბმულზე: http://iliauni.edu.ge/ge/iliauni/sapatio-doqtorebi/tomas-hoizermani

ილიაუნის ლიტერატურულ კლუბში - ნიკა ბრეგვაძე ჯონ სტაინბეკის რომანის შესახებ
2016-05-05 19:00
5 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის ლიტერატურული კლუბი გიწვევთ შეხვედრაზე პერსონალურ მონაცემთა დაცვის ინსპექტორის მოადგილესთან, ნიკა ბრეგვაძესთან.
მომხსენებელი ამერიკელი ნობელიანტი მწერლის, ჯონ სტაინბეკის, რომანის შესახებ ისაუბრებს.
რომანში – სახელწოდებით, „თაგვებსა და ადამიანებზე“ – მოთხრობილია ორი სამუშაოს მაძიებლის შესახებ, რომლებიც დიდი დეპრესიის პერიოდში კალიფორნიაში, სხვადასხვა რანჩოში, ეძებენ დროებით სამუშაოს. ნაწარმოებში ძალიან შთამბეჭდავად არის აღწერილი ამ ორი ადამიანის – ჯორჯ მილტონისა და ლენი სმოლის – მეგობრობის და მათი საერთო ოცნების ამბავი. ისინი ოცნებობენ საკუთარ სახლზე და ბოსტანზე, სადაც შეძლებენ კურდღლების მოშენებას. ეს ოცნება კი, მათი აზრით, სავსებით რეალურია, სჭირდებათ მხოლოდ კონკრეტული თანხის მოგროვება და უკვე შეგულებული კარმიდამოს შეძენა.
რომანი ქართულად გვანცა ჯობავამ თარგმნა და გამომცემლობა „არტანუჯმა“ გამოსცა.
დრო: 5 მაისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

იოსებ ჭაუჭიძის საჯარო ლექცია: რეპრესიული ჰიპოთეზის წინააღმდეგ: ფუკო და ფსიქოანალიზი
2016-05-06 19:00
6 მაისს, 19:00 საათზე, ილიას სახელმწიფო უნივერსიტეტის A101 აუდიტორიაში გაიმართება იოსებ ჭაუჭიძის საჯარო ლექცია: „რეპრესიული ჰიპოთეზის წინააღმდეგ: ფუკო და ფსიქოანალიზი“.
მიშელ ფუკოს „შეშლილობის ისტორია“ ფროიდიანულ ფსიქოანალიზთან კონფრონტაციის პირველი და მეტ-ნაკლებად სისტემატური მცდელობა იყო. მოგვიანებით, „სექსუალობის ისტორია“ მეცხრამეტე საუკუნის ფსიქოლოგიის, როგორც მოდერნული დისციპლინარული ტექნიკის, გარდა ფროიდის მთლიან ფსიქოანალიტიკურ კორპუსს აკრიტიკებდა. პარალელურად, მემარცხენე ფროიდიანული სკოლისა და ჟაკ ლაკანის ინტერვენციებმა ფუკო-ფროიდის დებატებში ახალი დაძაბულობები გამოკვეთეს. რამდენად შესაძლებელია დიალოგი ფუკოს გენეალოგიურსა და ფსიქოანალიტიკურ მეთოდებს შორის? რა პოლიტიკური შედეგები შეიძლება ჰქონდეს ამ დებატებს? როგორ შეგვიძლია გავიაზროთ ფუკოს ინტერვენცია თავად ფსიქოანალიზის შუქზე? მოხსენება ამ კითხვების გაშლასა და მათ გარშემო ამოზრდილი ახალი კითხვების კრიტიკულ გააზრებას შეეცდება.
დრო: 6 მაისი, 19:00 საათი
ადგილმდებარეობა: A101 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

მალხაზ სონღულაშვილის საჯარო ლექცია: ძალადობა მონოთეისტურ რელიგიებში
2016-05-06 19:00
6 მაისს, პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ლიბერალიზმის სასწავლო ცენტრის ორგანიზებით, ილიას სახელმწიფო უნივერსიტეტის ასოცირებული პროფესორი, მალხაზ სონღულაშვილი წაიკითხავს საჯარო ლექციას თემაზე: „ძალადობა მონოთეისტურ რელიგიებში“. მალხაზ სონღულაშვილი, ევანგელურ-ბაპტისტური ეკლესიის წინამძღვარი და ევანგელურ-ბაბტისტური თეოლოგიური სემინარიის რექტორია. იგი ლექციებს კითხულობს ევროპასა და ამერიკის შეერთებულ შტატებში.
დრო: 6 მაისი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ.#32)
დასწრება თავისუფალია.

სტუდენტური სამეცნიერო კონფერენცია: „შუა საუკუნეების ქართული საისტორიო მწერლობა“
2016-05-07 11:00
7 მაისს, 11:00 საათიდან, ილიას სახელმწიფო უნივერსიტეტის A 101 აუდიტორიაში, გაიმართება ერთდღიანი სტუდენტური სამეცნიერო კონფერენცია: „შუა საუკუნეების ქართული საისტორიო მწერლობა“. კონფერენციის მიზანია ქართულ საისტორიო მწერლობასთან დაკავშირებული მთელი რიგი „სადავო“ საკითხების ახლებურად გააზრება და ინტერპრეტაცია.
მომხსენებლები (ილიაუნის ბაკალავრიატისა და მაგისტრატურის სტუდენტები) განიხილავენ „ქართლის ცხოვრების“ სხვადასხვა ტექსტთან და მათ ავტორებთან დაკავშირებულ საკითხებს; ასევე, ამ ტექსტების ასახვის მცდელობებს ახალ ქართულ ლიტერატურაში და პარალელებს მსოფლიო საისტორიო თხზულებებთან. კონფერენციის ყველა მონაწილეს გადაეცემა სერტიფიკატი.
კონფერენციის პროგრამა იხილეთ თანდართულ ფაილად.
დრო: 7 მაისი, 11:00 საათი
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ.#32)

ევროკავშირის კვირეულის ფარგლებში - საქართველოსა და ჩეხეთის პარლამენტის თავმჯდომარეების საჯარო ლექცია: პირდაპირი ვიდეოტრანსლაცია
2016-05-10 13:20
10 მაისს, 15:00 საათზე, ევროკავშირის კვირეულის ფარგლებში, ილიას სახელმწიფო უნივერსიტეტს ეწვევა საქართველოს პარლამენტის თავმჯდომარე, დავით უსუფაშვილი და ჩეხეთის რესპუბლიკის დელეგაცია.
ვიზიტის ფარგლებში, საქართველოს პარლამენტის თავმჯდომარე, დავით უსუფაშვილი და ჩეხეთის რესპუბლიკის პარლამენტის დეპუტატთა პალატის თავმჯდომარე, იან ჰამაჩეკი (Jan HAMÁČEK) წაიკითხავენ საჯარო ლექციას.
ლექციის თემაა: „აღმოსავლეთ ბლოკის ქვეყნიდან ევროპულ სახელმწიფომდე – პრაღისა და თბილისის გადმოსახედიდან“ (From an Eastern Bloc Country to an European State – view from Prague and Tbilisi).
ღონისძიებას შეგიძლიათ თვალი ადევნოთ ონლაინ რეჟიმში

ევროკავშირის კვირეულის ფარგლებში - საქართველოსა და ჩეხეთის პარლამენტის თავმჯდომარეების საჯარო ლექცია
2016-05-10 15:00
10 მაისს, 15:00 საათზე, ევროკავშირის კვირეულის ფარგლებში, ილიას სახელმწიფო უნივერსიტეტს ეწვევა საქართველოს პარლამენტის თავმჯდომარე, დავით უსუფაშვილი და ჩეხეთის რესპუბლიკის დელეგაცია.
ვიზიტის ფარგლებში, საჯარო ლექციას წაიკითხავს ჩეხეთის რესპუბლიკის პარლამენტის დეპუტატთა პალატის თავმჯდომარე, იან ჰამაჩეკი (Jan HAMÁČEK).
ლექციის თემაა: „აღმოსავლეთ ბლოკის ქვეყნიდან ევროპულ სახელმწიფომდე – პრაღისა და თბილისის გადმოსახედიდან“ (From an Eastern Bloc Country to an European State – view from Prague and Tbilisi).
ასევე, აუდიტორიის წინაშე მოხსენებით წარდგება საქართველოს პარლამენტის თავმჯდომარე, დავით უსუფაშვილი.
განრიგი

15:00-15:05
მისასალმებელი სიტყვა, პროფესორი გიგა ზედანია
ილიას სახელმწიფო უნივერსიტეტის რექტორი

15:05-15:15
მოხსენება, დავით უსუფაშვილი
საქართველოს პარლამენტის თავმჯდომარე

15:15-15:25
მოხსენება, იან ჰამაჩეკი (H.E. Jan HAMÁČEK)
ჩეხეთის რესპუბლიკის პარლამენტის დეპუტატთა პალატის თავმჯდომარე

15:25-15:60
კითხვა-პასუხი

სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 10 მაისი, 15:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ი. ჭავჭავაძის გამზ. #32)

ილიაუნის სამეცნიერო კაფეში: შეხვედრა ილიაუნის ასოცირებულ პროფესორთან, ეკატერინე ბერიშვილ-ბერნიესთან
2016-05-10 18:00
10 მაისს, სამშაბათს, 18:00 საათზე, ილიას სახელმწიფო უნივერსიტეტის G106 აუდიტორიაში ილიაუნის სამეცნიერო კაფე გიწვევთ შეხვედრაზე ილიაუნის ასოცირებულ პროფესორთან, ჟენევის უნივერსიტეტის უჯრედული ტრანსპლანტაციის ცენტრის მკვლევართან, ეკატერინე ბერიშვილ-ბერნიესთან.
შეხვედრის თემა: „ლანგერჰანსის კუნძულების კლინიკური ტრანსპლანტაცია პირველი ტიპის დიაბეტის მკურნალობისათვის. ჟენევის გამოცდილება“
შეხვედრაზე განხილული იქნება უჯრედული ტრანსპლანტაციის მიღწევები პირველი ტიპის დიაბეტის მკურნალობაში.
დრო: 10 მაისი, 18:00 საათი
ადგილმდებარეობა: G106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
დასწრება თავისუფალია.

ევროკავშირის კვირეულის ფარგლებში - საფრანგეთის ელჩის საჯარო ლექცია
2016-05-11 16:00
ევროკავშირის კვირეულის ფარგლებში, 11 მაისს, 16:00 საათზე, ილიას სახელმწიფო უნივერსიტეტში საჯარო ლექციას წაიკითხავს საფრანგეთის ელჩი საქართველოში, მისი აღმატებულება პასკალ მენიე.
ლექციის თემა: ევროკავშირი და საქართველო
სამუშაო ენა: ინგლისური
დრო: 11 მაისი, 16:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი (ჩოლოყაშვილის გამზ. #3/5)
დასწრება თავისუფალია.

საინფორმაციო შეხვედრა იელის უნივერსიტეტის სამართლის სკოლის წარმომადგენლებთან
2016-05-11 16:00
11 მაისს, 16:00 საათზე, ილიას სახელმწიფო უნივერსიტეტის A103 აუდიტორიაში, ილიაუნის სამართლის სკოლა, ამერიკაში სწავლის გაგრძელების მსურველებს, გიწვევთ იელის უნივერსიტეტის სამართლის სკოლის (აშშ) წარმომადგენლებთან საინფორმაციო შეხვედრაზე.
ვიზიტი ორგანიზებულია აშშ-ის სახელმწიფო დეპარტამენტის საგანმანთლებლო ქსელის – EducationUSA – მიერ აშშ-ის საელჩოს მხარდაჭერით.
იელის უნივერსიტეტის წარმომადგენლები, „იელის ელჩები“, მსმენელებს მიაწვდიან ინფორმაციას იელის უნივერსიტეტის სამართლის სკოლაში და, ზოგადად, ამერიკულ უნივერსიტეტებში მისაღებად აუცილებელი პროცედურებისა და აკადემიური წინაპირობების შესახებ გაუზიარებენ თავიანთ გამოცდილებას უნივერსიტეტის დამთავრების შემდეგ, სამართლის სფეროში კარიერული წინსვლის შესაძლებლობებთან დაკავშირებით.
შეხვედრას გაუძღვება იელის უნივერსიტეტის დელეგაციის ხელმძღვანელი სამხრეთ კავკასიაში, ბარბარა ვაგნერი.
სამუშაო ენა: ინგლისური
დრო: 11 მაისი, 16:00 საათი
ადგილმდებარეობა: A103 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)

გია ბაღაშვილის საჯარო ლექცია „მარადისობის ესთეტიკური კატეგორია ქართულ სუფრულ სიმღერებში“
2016-05-11 19:00
11 მაისს, ოთხშაბათს, 19:00 საათზე, ილიას სახელმწიფო უნივერსიტეტის თეატრის ფოიეში, ილიაუნის მუსიკის ცენტრის ინიციატივით, გაიმართება ეთნომუსიკოლოგის, ხელოვნებათმცოდნეობის დოქტორის, გია ბაღაშვილის საჯარო ლექცია თემაზე: „მარადისობის ესთეტიკური კატეგორია ქართულ სუფრულ სიმღერებში“, რომელშიც მონაწილეობას მიიღებს ფოლკლორული ანსამბლი „პატარა კახი“ (თელავი).
დრო: 11 მაისი, 19:00 საათი
ადგილმდებარეობა: ილიაუნის თეატრის ფოიე (ჭავჭავაძის გამზ. #32)
დასწრება თავისუფალია.

რატი ამაღლობელის „სიტყვის სახელოსნო“: ღმერთები და ადამიანები ბერძნულ დრამაში
2016-05-11 19:00
11 მაისს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი განაახლებს შეხვედრების ციკლს – პოეზია და რეციტაცია.
პირველ შეხვედრაზე მომხსენებელი, მოწვეულ სტუმართან, მწერალ ლაშა ბუღაძესთან, ერთად ისაუბრებს შემდეგ თემებზე: ესქილეს, სოფოკლესა და ევრიპიდეს ტრაგედიები, დრამა და მისტერიები, არისტოტელე და ხელოვნების ფილოსოფია, პოეზია და დრამატურგია.
დრო: 11 მაისი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. №32)
დასწრება თავისუფალია.

შავი ზღვის რეგიონის რექტორთა მე-12 კონფერენცია - „ფოლკსვაგენის“ ფონდის გენერალური მდივნის, დოქტორ ვილჰელმ კრულის საჯარო მოხსენება
2016-05-11 19:51
12-14 მაისს, ღონისძიებების – „ილიაუნი 10 წლისაა“ – ფარგლებში, ილიას სახელმწიფო უნივერსიტეტში გაიმართება შავი ზღვის უნივერსიტეტების ქსელის კონგრესი 2016 და შავი ზღვის რეგიონის რექტორთა მე-12 კონფერენცია, რომლის თემაა: „უნივერსიტეტის ცვალებადი როლი გლობალურ და რეგიონალურ კონტექსტში“. კონგრესის შესახებ დამატებითი ინფორმაციისთვის ეწვიეთ ბმულს.
12 მაისს, კონგრესის ფარგლებში, შავის ზღვის უნივერსიტეტების ქსელის ახალი პრეზიდენტის, ილიას სახელმწიფო უნივერსიტეტის რექტორის, გიგა ზედანიას, ინაუგურაცია შედგება. გიგა ზედანია ქსელს მომდევნო 2 წლის განმავლობაში, 2018 წლამდე უხელმძღვანელებს.
კონგრესზე ილიას სახელმწიფო უნივერსიტეტის საპატიო დოქტორის წოდება მიენიჭება „ფოლკსვაგენის“ ფონდის გენერალური მდივანს, დოქტორს ვილჰელმ კრულს, რომელიც წაიკითხავს მოხსენებას თემაზე: „უნივერსიტეტის კრეატიული კულტურა“.
ღონისძიებას შეგიძლიათ თვალი ადევნოთ ონლაინ რეჟიმში

შავი ზღვის რეგიონის რექტორთა მე-12 კონფერენცია - „ფოლკსვაგენის“ ფონდის გენერალური მდივნის, დოქტორ ვილჰელმ კრულის საჯარო მოხსენება
2016-05-12 18:30
12-14 მაისს, ღონისძიებების – „ილიაუნი 10 წლისაა“ – ფარგლებში, ილიას სახელმწიფო უნივერსიტეტში გაიმართება შავი ზღვის უნივერსიტეტების ქსელის კონგრესი 2016 და შავი ზღვის რეგიონის რექტორთა მე-12 კონფერენცია, რომლის თემაა: „უნივერსიტეტის ცვალებადი როლი გლობალურ და რეგიონალურ კონტექსტში“.
კონგრესის შესახებ დამატებითი ინფორმაციისთვის ეწვიეთ ბმულს.
12 მაისს, კონგრესის ფარგლებში, შავის ზღვის უნივერსიტეტების ქსელის ახალი პრეზიდენტის, ილიას სახელმწიფო უნივერსიტეტის რექტორის, გიგა ზედანიას, ინაუგურაცია შედგება. გიგა ზედანია ქსელს მომდევნო 2 წლის განმავლობაში, 2018 წლამდე უხელმძღვანელებს.
კონგრესზე ილიას სახელმწიფო უნივერსიტეტის საპატიო დოქტორის წოდება მიენიჭება „ფოლკსვაგენის“ ფონდის გენერალური მდივანს, დოქტორს ვილჰელმ კრულს, რომელიც წაიკითხავს მოხსენებას თემაზე: „უნივერსიტეტის კრეატიული კულტურა“.
დრო: 12 მაისი, 18:30 საათი
ადგილმდებარეობა: B 202 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
სამუშაო ენა: ინგლისური (უზრუნველყოფილი იქნება სინქრონული თარგმანი)
დასწრება თავისუფალია.

კლიმატის ცვლილების ახალი, სერტიფიცირებული კურსის პრეზენტაცია ილიას სახელმწიფო უნივერსიტეტში
2016-05-13 12:00
13 მაისს, 12:00 საათზე, ილიას სახელმწიფო უნივერსიტეტის G 106 აუდიტორიაში, კლიმატის ცვლილების ახალი სასერტიფიკატო კურსის პრეზენტაცია გაიმართება, სადაც საჯარო ლექციას წაიკითხავს კლიმატის ცვლილების წამყვანი საერთაშორისო ექსპერტი – ჰანს ვეროლმე, ხოლო ქართველი სპეციალისტები ისაუბრებენ კლიმატის ცვლილებასთან დაკავშირებულ მთავარ გამოწვევებზე საქართველოსთვის.
ღონისძიება იმართება ჰაინრიხ ბიოლის ფონდის ფინანსური მხარდაჭერით, ანალიტიკური ცენტრის, „მსოფლიო გამოცდილება საქართველოსთვის“ (WEG) პროექტის ფარგლებში, რომლის მიზანია სამოქალაქო საზოგადოების, საჯარო სექტორისა და საგანმანათლებლო ინსტიტუტების შესაძებლობების გაძლიერება კლიმატის ცვლილებისა და მდგრადი განვითარების პოლიტიკის კუთხით.
გლობალური კლიმატის ცვლილება, ექსტრემალურ ბუნებრივი მოვლენების (წყალდიდობები, ღვარცოფები, ქარიშხლები, გაუდაბნოება, ბიოლოგიურ სახეობათა გადაშენება, მყინვარების დნობა და სხვა მრავალი) გახშირებით, საფრთხეს უქმნის საქართველოს გარემოს, მოქალაქეთა კეთილდღეობას და ეკონომიკურ განვითარებას. ამავე დროს საქართველომ 2015 წელს პარიზის კონფერენციაზე აიღო ვალდებულება, მიიღოს მონაწილეობა კლიმატის ცვლილების შერბილებაში და შეამციროს სათბურის გაზის გაფრქვევები.
იმისათვის, რომ ქვეყანა მომზადებული შეხვდეს ამ ახალ გამოწვევებს და საერთაშორისო კლიმატური თანამშრომლობის ფორმტატში მიიღოს სათანადო ფინანსური თუ ტექნიკური დახმარება, აუცილებელია საჯარო და სამოქალაქო სექტორის სათანადო მომზადება. ახალი სასერტიფიკატო კურსი მოამზადებს საჯარო მოხელეებს და სამოქალაქო საზოგადოების და მედიის წარმომადგენლებს, რათა მათ შეძლონ კლიმატის ცვლილების შერბილების და მასთან შეგუების პროცესებში სრულფასოვანი მონაწილეობა, როგორც ქვეყანაში ასევე საერთაშორისო დონეზე.
ილიას სახელმწიფო უნივერსიტეტის დედამიწის შემსწავლელ მეცნიერებათა ფაკულტეტი, ილიაუნის ენერგეტიკისა და მდგრადი განვითარების ინსტიტუტი აქტიურად მონაწილეობენ კლიმატის ცვლილებასთან დაკავშირებულ აქტუალურ კვლევებში. კლიმატის ცვლილების ახალი სასერტიფიკატო კურსი ამ მიმართულების გადადგმული შემდგომი ნაბიჯი იქნება, რაც ქვეყნას დაეხმარება მდგრადი განვითარების, კლიმატის ცვლილებისადმი ადაპტაციის და მისი შერბილების პროცესების წარმატებით განხორციელებაში.
დრო: 13 მაისი, 12:00 საათი
ადგილმდებარეობა: G106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
დასწრება თავისუფალია

ილიაუნი 10 წლისაა - პროფესორ აკაკი ხელაძის საჯარო ლექცია
2016-05-13 13:00
13 მაისს, 13:00 საათზე, ილიას სახელმწიფო უნივერსიტეტის E 207 აუდიტორიაში, ღონისძიების – „ილიაუნი 10 წლისაა“ – ფარგლებში, ილიას სახელმწიფო უნივერსიტეტის ბიზნესის სკოლის ინიციატივით, რუბრიკით – „მიღწევები და გამოწვევები თანამედროვე ორგანიზაციებში, გაიმართება საჯარო ლექცია.
ლექციის თემა: ვისწავლოთ საუკეთესოსგან – როგორ ძლევენ საუკეთესო მოთამაშეები გამოწვევებს (How A players overcome challenges – Learning from the Best)
ლექციის მიზანი: მონაწილეებთან ერთად მიღწეულ იქნას ე.წ. ფორმულა – ორგანიზაციული გამოწვევების გადალახვა და წარმატების მიღწევა
მომხსენებელი: „საქართველოს ბანკის“ უნივერსიტეტის რექტორი, პროფესორი აკაკი ხელაძე
მომხსენებლის შესახებ
აკაკი ხელაძე „საქართველოს ბანკის“ უნივერსიტეტის რექტორია მისი დაარსების დღიდან. მას კავკასიის უნივერსიტეტისა და ჯორჯიის სახელმწიფო უნივერსიტეტის (აშშ) ერთობლივი სადოქტორო პროგრამის ფარგლებში მიენიჭა დოქტორის აკადემიური ხარისხი. ასევე ფლობს მაგისტრის ხარისხს საინჟინრო და ბიზნესის ადმინისტრირების მიმართულებებით. 2002-2003 წლებში გაიარა მასწავლებელთა დახელოვნების სპეციალური პროგრამა ჯორჯიის სახელმწიფო უნივერსიტეტში (აშშ). 2003 წლიდან აკაკის ხელაძეს წამყვანი პოზიციები ეკავა სხვადასხვა ორგანიზაციაში. მისი პედაგოგიური გამოცდილებაც 2003 წლიდან იწყება. იგი იყო თბილისის სახელმწიფო უნივერსიტეტის ეკონომიკისა და ბიზნესის ფაკულტეტის დეკანი; კავკასიის ბიზნესის სკოლაში სხვადასხვა დროს მუშაობდა სამაგისტრო და სადოქტორო პროგრამების დირექტორად, მენეჯმენტის მიმართულების ხელმძღვანელად, სატრენინგო პროგრამების მენეჯერად. იგი ამჟამად გრენობლის უმაღლესი მართვის სკოლის (საფრანგეთი) ასოცირებული პროფესორია მენეჯმენტის მიმართულებით. აქტიურად ეწევა სატრენინგო და საკონსულტაციო საქმიანობას როგორც საჯარო, ასევე კერძო სექტორში მომუშავე ინდივიდებისა და ორგანიზაციებისათვის.
დრო: 13 მაისი, 13:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი (ჩოლოყაშვილის გამზ. #3/5)
დასწრება თავისუფალია.

იულია მალიშნიგის კომპოზიციის პრემიერა და ვორკშოპი ახალგაზრდა გიტარისტებისთვის
2016-05-13 16:00
2016 წლის 13 მაისს, 16:00 საათზე, ილიას სახელმწიფო უნივერსიტეტის თეატრი უმასპინძლებს ცნობილ ავსტრიელ გიტარისტს, მომღერალსა და კომპოზიტორს, იულია მალიშნიგს.
მუსიკოსი ქართველ მსმენელს შესთავაზებს მუსიკალურ-ლიტერატურული კომპოზიციის პრემიერას, რომელიც ცნობილი ავსტრიელი მწერლის, იოზეფ როთის, ნოველის – „ყმაწვილი მუსიკოსისა და მშვენიერი პრინცესას ამბავი“ – მიხედვით შეიქმნა.
იულია მალიშნიგი შეასრულებს კიდევ რამდენიმე ნაწარმოებს თავისი ახალი ალბომიდან „Kiss of Life“, მათ შორის, სიმღერას – „Georgia“, რომლის შექმნა კომპოზიტორს 2013 წელს საქართველოში პირველად მოგზაურობისას მიღებულმა შთაბეჭდილებებმა შთააგონა.
შეხვედრის დასასრულს, გაიმართება მოკლე ვორკშოპი, რომლის ფარგლებშიც, მუსიკოსი სასარგებლო რჩევებს მისცემს ახალგაზრდა გიტარისტებს შესრულების ტექნიკაში, თეორიასა და იმპროვიზაციაში.
ღონისძიება გაიმართება გერმანიის, ავსტრიისა და შვეიცარიის საელჩოების მიერ ორგანიზებული ერთობლივი პროექტის – „სამი ქვეყანა – ერთი ენა. გერმანული ენის თვე“ – ფარგლებში.
დრო: 13 მაისი, 16:00 საათი
ადგილმდებარეობა: ილიაუნის თეატრი (ჭავჭავაძის გამზ. #32)
დასწრება თავისუფალია.

ახალი სასერტიფიკატო კურსის „კლიმატის ცვლილება“ პრეზენტაცია
2016-05-13 16:00
13 მაისს, 16:00 საათზე, ილიას სახელმწიფო უნივერსიტეტში, გაიმართება ახალი სასერტიფიკატო კურსის „კლიმატის ცვლილება“ პრეზენტაცია. პრეზენტაციის შემდგომ საჯარო ლექციას წაიკითხავს საერთაშორისო ექსპერტი, ჰანს ვეროლმე. ქართველი ექსპერტები კი, ისაუბრებენ საქართველოში კლიმატის ცვლილებასთან დაკავშირებულ გამოწვევებზე.
ღონისძიება იმართება ჰაინრიხ ბიოლის ფონდის ფინანსური მხარდაჭერით, ანალიტიკური ცენტრის, „მსოფლიო გამოცდილება საქართველოსთვის“ (WEG) პროექტის ფარგლებში, რომლის მიზანია სამოქალაქო საზოგადოების, საჯარო სექტორისა და საგანმანათლებლო ინსტიტუტების შესაძებლობების გაძლიერება კლიმატის ცვლილებისა და მდგრადი განვითარების პოლიტიკის კუთხით.
ილიას სახელმწიფო უნივერსიტეტის დედამიწის შემსწავლელ მეცნიერებათა ფაკულტეტი, ილიაუნის ენერგეტიკისა და მდგრადი განვითარების ინსტიტუტი აქტიურად მონაწილეობენ კლიმატის ცვლილებასთან დაკავშირებულ აქტუალურ კვლევებში. კლიმატის ცვლილების ახალი სასერტიფიკატო კურსი ამ მიმართულების გადადგმული შემდგომი ნაბიჯი იქნება, რაც ქვეყნას დაეხმარება მდგრადი განვითარების, კლიმატის ცვლილებისადმი ადაპტაციის და მისი შერბილების პროცესების წარმატებით განხორციელებაში.
სასერტიფიკატო კურსის მიზანი
სასერტიფიკატო კურსის მიზანია მსმენელებს მიაწოდოს ამომწურავი ინფორმაცია გლობალური კლიმატის ცვლილების და მასთან დაკავშირებული ეკონომიკური, სოციალური და გარემოსდაცვითი საფრთხეების შესახებ, გაააცნოს მათი შერბილების და შეგუების შესაძლებლობები, ამ მიმართულებით საერთაშორისო
თანამშრომლობის პროცესები და მათში საქართველოს ჩართულობის შესაძლებლობები.
ჰანს ვეროლმეს შესახებ
ჰანს ვეროლმე 20 წელია კლიმატის ცვლილებების საკითხებზე მუშაობს. ამჟამად ბერლინში მოღვაწეობს. სხვადასხვა დროს იყო ვაშინგტონში ბრიტანეთის საელჩოს უფროსი მრჩეველი და WWF-ის დირექტორი. 2008 წელს დააფუძნა საერთაშორისო ქსლი, რომელიც კლიმატის ცვლილების პოლიტიკის შემუშავებაზეა ორიენტირებული მთელი მსოფლიოს მასშტაბით, ჰანს ვეროლმე არის აშშ-ს კლიმატის სამოქმედო ქსელის (CAN) საბჭოს წევრი.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 13 მაისი, 16:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი
დასწრება თავისუფალია

შეხვედრა გელა ჩარკვიანთან
2016-05-13 19:00
13 მაისს, 19:00 საათზე, ილიას სახელმწიფო უნივერსიტეტის წიგნის სახლში “ლიგამუსი”, ლიბერალიზმის სასწავლო ცენტრის ორგანიზებით, გელა ჩარკვიანთან გაიმართება შეხვედრა.
მომხსენებლის შესახებ
გელა ჩარკვიანი არის დიპლომატი, მთარგმნელი და მწერალი. 1970 წელს იყო მიჩიგანის უნივერსიტეტის სტაჟიორი. სხვადასხვა დროს მოღვაწეობდა ტელევიზიაში, იყო საგარეო პოლიტიკის საკითხებში საქართველოს პრეზიდენტის მრჩეველი; 2005 წელს დიდ ბრიტანეთსა და ირლანდიაში საქართველოს წარმომადგენელი, ხოლო 2006 წლიდან ელჩი; დიპლომატიური საქმიანობა 2011 წელს შეწყვიტა.
დრო: 13 მაისი, 19:00 საათი
ადგილმდებარეობა: წიგნის სახლი “ლიგამუსი”, (ი.ჭავჭავაძის გამზირი #32)
დასწრება თავისუფალია.

პროფესორ გიორგი მაისურაძის საჯარო ლექცია: პერვერსია და „მამის კანონი“ ფსიქოანალიზში და მის მიღმა
2016-05-14 19:00
14 მაისს, 19:00 საათზე, ილიას სახელმწიფო უნივერსიტეტის A101 აუდიტორიაში, ილიაუნის სოციალური და კულტურის კვლევების ინსტიტუტის ორგანიზებით, გაიმართება პროფესორ გიორგი მაისურაძის საჯარო ლექცია: პერვერსია და „მამის კანონი“ ფსიქოანალიზში და მის მიღმა.
ფსიქოანალიტიკურ მოძღვრებაში მცირეწლოვანი ბავშვის ამბივალენტური გრძნობები მამის მიმართ განაპირობებს მისი ფსიქიკის ფორმირებას. მამასთან იდენტიფიკაცია, მასთან დამსგავსება ბავშვში ნორმატიულ ცნობიერებას აყალიბებს. მამის, მისი „კანონისადმი“ დაუმორჩილებლობა კი პერვერსიების გაჩენის საფუძველია. ამდენად, მამას ფსიქოანალიზში სიმბოლური მნიშვნელობა აქვს. ჟაკ ლაკანი პერვერსიას „მამის ვერსიას“ უწოდებდა. პერვერსია არის ისეთი, როგორიც მამას არ უნდა. ამასთან, სწორედ პერვერსიები ამოძრავებენ კულტურას, ხოლო ძალაუფლება, კანონი, მორალი – მამისადმი მორჩილების პრინციპზე დგას.
დრო: 14 მაისი, 19:00 საათი
ადგილმდებარეობა: A101 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალი

ილიაუნი 10 წლისაა - მარკ ბარანის საჯარო ლექცია პროექტის - „აგორა საქართველო - ორმაგი ლანდშაფტის კვლევა“ - ფარგლებში
2016-05-16 17:00
ღონისძიებების – ილიაუნის 10 წლისაა – ფარგლებში, ილიას სახელმწიფო უნივერსიტეტის საბუნებისმეტყველო მეცნიერებებისა და საინჟინრო ფაკულტეტის არქიტექტურის პროგრამის, საქართველოში ფრანგული ინსტიტუტისა და ბორდოს მუნიციპალიტეტის ერთობლივი ინიციატივით, იწყება ახალი პროექტი – “აგორა საქართველო – ორმაგი ლანდშაფტის კვლევა”.
პროექტის ფარგლებში, 16 მაისს, 17:00 საათზე, ილიას სახელმწიფო უნივერსიტეტის G 106 აუდიტორიაში, ფრანგი ანთროპოლოგი, არქიტექტორი და დიზაინერი, მარკ ბარანი, წაიკითხავს საჯარო ლექციას – ისაუბრებს საკუთარ შემოქმედებაზე და სახელოსნოში მიმდინარე პროექტებზე
მომხსენებლის შესახებ
მარკ ბარანი დაიბადა 1957 წელს, საფრანგეთში. მარსელის არქიტექტურის სკოლის (École nationale supérieure d’architecture de Marseille) დასრულების შემდეგ, იგი მოგზაურობდა ნეპალსა და ინდოეთში, სადაც სწავლობდა ანთროპოლოგიას. საფრანგეთში დაბრუნების შემდეგ კი მუშაობდა სხვადასხვა არქიტექტურულ პროექტზე (საკონფერენციო დარბაზი, სასაფლაო, ხიდი და სხვა)
2008 წელს, მარკ ბარანიმ მიიღო მნიშვნელოვანი ჯილდო – ”Silver Square” – ნიცაში, ტრამვაის სადგურის პროექტისთვის; ხოლო 2013 წელს – არქიტექტურის გრანტ-პრემია – ერთ-ერთი პრესტიჟული პრემია საფრანგეთში. საფრანგეთის კულტურის სამინისტრომ ცერემონიისას აღნიშნა, რომ მარკ ბარანის აქვს არაჩვეულებრივი გრძნობა არამარტო შეიგრძნოს (ყური მიუგდოს) ბუნება, ლანდშაფტი და გარემო, არამედ აქვს უნარი, გაითვალისწინოს სოციალური მხარე, რაც მის ნამუშევრებში არაჩვეულებრივად იკვეთება
მარკ ბარანის შესახებ დამატებითი ინფორმაცია იხილეთ ბმულზე.
პროექტის შესახებ
პროექტის – “აგორა საქართველო – ორმაგი ლანდშაფტის კვლევა” – მიზანია, ფრანგმა და ქართველმა სტუდენტებმა შეისწავლონ, თუ როგორ შეიძლება ურბანულ (ლანდშაფტის) პროექტმა კონკრეტული სცენარით და კარგად განსაზღვრული ფუნქციით შეცვალოს ბუნებრივი გარემო, რომლის სიმბოლური მაგალითია დასავლეთ საქართველოში არსებული ორი ქალაქი – ჭიათურა და წყალტუბო. ამ ორი ქალაქის შესწავლის შედეგად მივიღებთ შემაჯამებელ „ორმაგ“ კვლევას, რომლის საშუალებითაც დავინახავთ, თუ როგორ ხდება ურბანული (ლანდშაფტური) პროექტის დაკვირვების შედეგად ადგილის დანიშნულების გამოვლენა.
პროექტის ფარგლებში დაგეგმილა საველე სამუშაოები ჭიათურასა და წყალტუბოში ფრანგ კოლეგებთან და სტუდენტებთან ერთად. სტუდენტურმა ჯგუფმა უნდა შეისწავლოს კონკრეტულ ჩარჩოში მოქცეული, ორივე ქალაქის ტოპოგრაფია, გეოლოგია, ჰიდროლოგია, ვეგეტაცია, არსებული ნაგებობების განლაგება და ინფრასტრუქტურა. შემდეგ დააფიქსიროს ცალკე რუკაზე მნიშვნელოვანი (გამორჩეული) ელემენტები თითოეული ქალაქისთვის და ამ მნიშვნელოვანი ელემენტების გამოყენებით შექმნას ვიზუალური მასალა (კვლევითი პროექტი).
პროექტის შესახებ სრული ინფორმაცია იხილეთ თანდართულ ფაილში.
დრო: 16 მაისი, 17:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
დასწრება თავისუფალია.

Barbers and Bishops - ჰოლანდიური ვოკალური ანსამბლის კონცერტი
2016-05-16 19:00
16 მაისს, 19:00 საათზე, ილიას სახელმწიფო უნივერსიტეტის B202 აუდიტორიაში, ილიაუნის მუსიკის ცენტრის ორგანიზებით, ჩატარდება ცნობილი ჰოლანდიური ვოკალური ანსაბლის – Barbers and Bishops – კონცერტი.
9 წევრისგან შემდგარ ანსამბლს Barbers and Bishops გამოარჩევს მამაკაცთა ხმების უნიკალური კომბინაცია (დაბალი ბანებიდან – მაღალ კონტრტენორამდე) და მდიდარი რეპერტუარი. ანსამბლის შესახებ დამატებითი ინფორმაციისთვის: http://www.barbers-bishops.nl
კონცერტში მონაწილეობას მიიღებს ილიაუნის ხალხური სიმღერის სტუდენტური გუნდიც.
დრო: 16 მაისი, 19:00 საათი
ადგილმდებარეობა: B202 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

ლუდვიგ ლაჰერის ლიტერატურული სახელოსნო
2016-05-17 11:00
2016 წლის 17 მაისს, 11:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ავსტრიელი პროზაიკოსი, პოეტი და მთარგმნელი, ლუდვიგ ლაჰერი, ჩაატარებს სამსაათიან ლიტერატურულ სემინარს და მონაწილეებს წინასწარ შერჩეულ ტექსტებზე მუშაობის პროცესში გააცნობს საკუთარ ლიტერატურულ მეთოდს. „ნიჭი ხშირად არ კმარა იმისათვის, რომ ადამიანმა ლიტერატურული ტექსტის შექმნა მოახერხოს. საჭიროა გარკვეული უნარები, რომელთა შესწავლაც შესაძლებელია“.
სემინარის დასასრულს, გაიმართება მიღწეული შედეგების პრეზენტაცია და განხილვა.
სემინარში მონაწილეობა შეუძლია ყველას, ვინც სათანადოდ ფლობს გერმანულ ენას.
მონაწილეთა რაოდენობა შეზღუდულია. მსურველებმა წინასწარ უნდა მიმართონ ილიაუნის ავსტრიული კულტურის ცენტრს არაუგვიანეს 10 მაისისა.
სემინარი გაიმართება გერმანიის, ავსტრიისა და შვეიცარიის საელჩოების მიერ ორგანიზებული ერთობლივი პროექტის – „სამი ქვეყანა – ერთი ენა. გერმანული ენის თვე“ – ფარგლებში.
საკონტაქტო ინფორმაცია:
ილიაუნის ავსტრიული კულტურის ცენტრი
ფეისბუქ-გვერდი: https://www.facebook.com/oesterreich.bibliothek.tbilisi
ელფოსტა: mzevinar.chumburidze@iliauni.edu.ge
დრო: 17 მაისი, 11:00-14:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)

„ქართული ტექსტი საბჭოთა/პოსტსაბჭოთა/პოსტმოდერნულ კონტექსტში“ - პროფესორ ბელა წიფურიას წიგნის პრეზენტაცია
2016-05-18 18:00
18 მაისს, 18:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება პროფესორ ბელა წიფურიას წიგნის პრეზენტაცია. წიგნი – სახელწოდებით, „ქართული ტექსტი საბჭოთა/პოსტსაბჭოთა/პოსტმოდერნულ კონტექსტში“ – ილიაუნის გამომცემლობამ გამოსცა.
წიგნი ეხება თანამედროვე ქართული ლიტერატურის საკითხებს მეოცე საუკუნის პირველი ნახევრიდან, საბჭოური კულტურული პოლიტიკის დამკვიდრებიდან დღემდე. შესაბამისად, განხილულია ის კულტურულ-ესთეტიკური პრობლემები, რასაც ქართული ლიტერატურა აწყდება ცვალებადი პოლიტიკური, იდეოლოგიური გარემოს პირობებში. ასევე, ნაჩვენებია, თუ როგორ ახდენს მწერლობა ამ პრობლემებზე რეაგირებას. წიგნის პირველ თავში საუბარია ქართული ლიტერატურული ტექსტის კონტექსტუალიზაციის ზოგად პრობლემებზე; მეორე თავში ცალკეული ლიტერატურული ტექსტები განხილულია შემოთავაზებული პრინციპებით; მესამე ნაწილში განხილულია პოსტმოდერნი, როგორც კონტექსტი, და პოსტმოდერნიზმის ზოგადი კულტურულ-მსოფლმხედველობრივი პრინციპები.
წიგნის შესახებ დამატებითი ინფორმაცია იხილეთ თანდართულ ფაილში.
წიგნის სრული ელექტრონული ვარიანტის ნახვა შესაძლებელია ილიას სახელმწიფო უნივერსიტეტის ელექტრონული საცავის საიტზე: http://eprints.iliauni.edu.ge/usr/share/eprints3/data/cgi/users/home?screen=EPrint::View&eprintid=4653
დრო: 18 მაისი, 18:30 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

ილიაუნი 10 წლისაა - შეხვედრა მწერალ დიბისი პიერთან: პირდაპირი ვიდეოტრანსლაცია
2016-05-19 14:33
19 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ღონისძიებების – ილიაუნი 10 წლისაა – ფარგლებში, თბილისის მეორე საერთაშორისო ლიტერატურული ფესტივალისა და ილიას სახელმწიფო უნივერსიტეტის ორგანიზებით, გაიმართება შეხვედრა მწერალ დიბისი პიერთან.
ღონისძიებას შეგიძლიათ თვალი ადევნოთ ონლაინ რეჟიმში

ილიაუნი 10 წლისაა - შეხვედრა მწერალ ეთგარ კერეთთან: პირდაპირი ვიდეოტრანსლაცია
2016-05-19 14:55
21 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ღონისძიებების – ილიაუნი 10 წლისაა – ფარგლებში, თბილისის მეორე საერთაშორისო ლიტერატურული ფესტივალისა და ილიას სახელმწიფო უნივერსიტეტის ორგანიზებით , გაიმართება შეხვედრა მწერალ ეთგარ კერეთთან.
ღონისძიებას შეგიძლიათ თვალი ადევნოთ ონლაინ რეჟიმში

ალიკა კუპრავას საჯარო ლექცია: საარჩევნო ლანდშაფტი და ეთნიკური უმცირესობები
2016-05-19 18:00
19 მაისს, ხუთშაბათს, 18:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის სამართლის სკოლის კონსტიტუციური კვლევების ცენტრის ორგანიზებით, ცენტრის მკვლევარი, ალიკა კუპრავა, წაიკითხავს საჯარო ლექციას თემაზე: „საარჩევნო ლანდშაფტი და ეთნიკური უმცირესობები“.
მომხსენებელი ისაუბრებს არჩევნებში ეთნიკური უმცირესობების მონაწილეობის გამოცდილებაზე, არსებულ გამოწვევებსა და სახელმწიფოს მიერ შემწყნარებლობისა და სამოქალაქო ინტეგრაციის ეროვნული კონცეფციის ფარგლებში გატარებულ ღონისძიებებზე.
დრო: 19 მაისი, 18:00 საათი
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

თენგიზ ვერულავას საჯარო ლექცია: "დამოუკიდებელი საქართველოს ჯანდაცვის სისტემა 1991-2016: მიღწევები, პრობლემები"
2016-05-19 19:00
19 მაისს, 19:00 საათზე, ილიას სახელმწიფო უნივერსიტეტის G 106 აუდიტორიაში, ილიაუნის ჯანდაცვისა და დაზღვევის სკოლა, საქართველოს დამოუკიდებლობის 25 წლისთავის აღსანიშნავად, გიწვევთ საჯარო ლექციაზე: „დამოუკიდებელი საქართველოს ჯანდაცვის სისტემა 1991-2016: მიღწევები, პრობლემები“.
ლექციას წაიკითხავს მედიცინის აკადემიური დოქტორი, ილიას სახელმწიფო უნივერსიტეტის პროფესორი, აკად. გ. ჩაფიძის სახ. გადაუდებელი კარდიოლოგიის ცენტრის ხარისხის მართვის დეპარტამენტის ხელმძღვანელი – თენგიზ ვერულავა.
ლექციის შესახებ

26 მაისს აღინიშნება საქართველოს დამოუკიდებლობის 25 წლისთავი. საქართველოს უახლოესი ისტორიის მანძილზე განხორციელებული სახელმწიფოებრივი რეფორმებიდან ერთ-ერთი პირველი ჯანდაცვის სფეროს რეფორმა გახლდათ. ასევე, საყოველთაოდ აღიარებულია, რომ საქართველოში განხორციელებული ჯანდაცვის რადიკალური რეფორმა პირველი იყო პოსტსაბჭოთა სივრცეში. ქართულმა სახელმწიფომ უარი თქვა ჯანდაცვის საბჭოური ტიპის ცენტრალიზებულ მოდელზე. განხორციელდა ჯანდაცვის დეცენტრალიზაცია. სახელმწიფო სამედიცინო დაწესებულებები გადაიქცნენ კერძო სამართლის სუბიექტებად. შემუშავდა ჯანდაცვის ორგანიზაციისა და მართვის ახალი მოდელის შესატყვისი სამართლებრივი ბაზა. ჯანდაცვის სისტემის რეორიენტაციამ შესაძლებელი გახადა ქვეყნის მოსახლეობის ჯანმრთელობის მდგომარეობის მკვეთრი გაუარესების პროცესის შეჩერება.
ჯანდაცვის სფეროში მიმდინარე 25 წლიანი რეფორმირების ფონზე ისევ რჩება გადასაწყვეტი შემდეგი ამოცანები: პირველადი ჯანდაცვის განვითარება, ხარისხიანი სამედიცინო მომსახურების უზრუნველყოფა, მედიკამენტებზე ხელმისაწვდომობის გაზრდა.
ჯანმრთელობის დაცვის სისტემა ქვეყნის სოციალურ-ეკონომიკური ინფრასტრუქტურის განუყოფელი ნაწილია. შესაბამისად, მნიშვნელოვანია დამოუკიდებლობის 25 წლის პერიოდში დარგში მიმდინარე რეორიენტაციის პრობლემების განხილვა.
ლექციის შემდეგ გაიმართება დისკუსია.
დრო: 19 მაისი, 19:00 საათი
ადგილმდებარეობა: G106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
დასწრება თავისუფალია.

ილიაუნი 10 წლისაა - შეხვედრა მწერალ დიბისი პიერთან
2016-05-19 19:00
19 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ღონისძიებების – ილიაუნი 10 წლისაა – ფარგლებში, თბილისის მეორე საერთაშორისო ლიტერატურული ფესტივალისა და ილიას სახელმწიფო უნივერსიტეტის ორგანიზებით, გაიმართება შეხვედრა მწერალ დიბისი პიერთან.
მოდერატორი: რეჟისორი, მთარგმნელი გურამ ღონღაძე.
მწერლის შესახებ
მწერალი, პროზაიკოსი, დიბისი პიერი, დაიბადა 1961 წელს ავსტრალიაში, თუმცა, მან, და მისმა ოჯახმა ცხოვრების დიდი ნაწილი მექსიკაში გაატარეს. ახალგაზრდული სკანდალებითა და თავისი მწერლობით თანაბრად ცნობილი დიბისი პიერი მწერლობამდე მხატვრობით იყო გატაცებული. მისი პირველი წიგნი – „ვერნონ გენიოს ლითლი“ – 2003 წელს გამოიცა და იმთავითვე უდიდესი აღიარება მოიპოვა. ეს იყო პირველი წიგნი, რომელსაც გადაეცა როგორც ბუკერის, ასევე უითბრედის პრემიები, გამოქვეყნდა 43 ქვეყანაში, მათ შორის, საქართველოში („ბაკურ სულაკაურის გამომცემლობა“). მას მოჰყვა კიდევ ორი რომანი „ლუდმილას დამტვრეული ინგლისური“ (2006) და „ჩამქრალი სინათლე საოცრებათა ქვეყანაში“ (2010), რითაც ერთგვარი კომიკური ტრილოგია დაასრულა. 2014 წელს მწერალმა მცირე რომანი – „საუზმე ბორჯიებთან“ – გამოაქვეყნა.
დიბისი პიერი ამჟამად ცხოვრობს ბრიტანეთსა და ირლანდიაში.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 19 მაისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

ვახტანგ მებადურის საჯარო ლექცია: ტურისტული ხელშეკრულებითი სამართალი, როგორც ტურიზმის განვითარების მნიშვნელოვანი ელემენტი
2016-05-20 12:00
20 მაისს, 12:00 საათზე, ილიას სახელმწიფო უნივერსიტეტის E407 აუდიტორიაში, ილიაუნის ბიზნესის სკოლის ორგანიზებით, იურისტი, Mebaduri Consulting Group-ის ხელმძღვანელი, ვახტანგ მებადური, წაიკითხავს საჯარო ლექციას თემაზე:„ტურისტული ხელშეკრულებითი სამართალი, როგორც ტურიზმის განვითარების მნიშვნელოვანი ელემენტი“.
მომხსენებლის შესახებ
ვახტანგ მებადური პროფესიით იურისტია. ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტის დასრულების შემდეგ სწავლა განაგრძო გერმანიაში და ბილეფელდის უნივერსიტეტში მოიპოვა დოქტორის ხარისხი. სხვადასხვა დროს მუშაობდა საქართველოს ახალგაზრდა იურისტთა ასოციაციაში, ჰოლანდიურ კომპანიაში IODC (holandiis International Organization for Development & Cooperation), იყო BMC-ის (Business Management Center) და BCG-ის (Business Consulting Group) საქართველოს წარმომადგენელი გერმანიაში, ადამიანის უფლებათა დაცვისა და პატიმართა სოციალური უზრუნველყოფის საერთაშორისო ორგანიზაციის წარმომადგენელი გერმანიაში, ასევე, გერმანელ და ქართველ სამართალმცოდნეთა კვლევითი გაერთიანების საინიციატივო ჯგუფის წევრი და მეხაზინე.
ბოლო ორი წლის განმავლობაში მის მიერ დაარსებული საკონსულტაციო სამსახურის – Mebaduri Consulting Group – ფარგლებში, ვახტანგ მებადური ინტენსიურად მუშაობს საქართველოში ტურიზმის განვითარების მხარდამჭერ პროექტებზე, რაც ითვალისწინებს ტურიზმის სამართლებრივ რეგულაციას და ამის ბაზაზე ტურისტული მომსახურების გაუმჯობესებას, თანამშრომლობს როგორც გერმანიის ტურისტული სამართლის წამყვან სპეციალისტებთან, ასევე გამოცდილ ტურისტულ საწარმოებთან. წლების განმავლობაში დაგროვილი როგორც თეორიული, ისე პრაქტიკული გამოცდილება მას საშუალებას აძლევს ლექციების, სემინარებისა თუ მასტერკლასის მეშვეობით გაუზიაროს ცოდნა დაინტერესებულ აუდიტორიას

დრო: 20 მაისი, 12:00 საათი
ადგილმდებარეობა: E407 აუდიტორია, ილიას სახელმწიფო უნივერსიტეტი (ჩოლოყაშვილის გამზ. #3/5)
დასწრება თავისუფალია.
